ஏலேலசிங்கன்
'''ஏலேலசிங்கன்''' ([[ஆங்கிலம்]]: Elelasingan) ([[பொது ஊழி|பொ.ஊ.மு.]] 2 அல்லது 1-ஆம் நூற்றாண்டு) என்பவர் [[பல்லவர்|பல்லவர் ஆட்சியில்]] [[மயிலாப்பூர்|மயிலாப்பூரின்]] கரையோரத்தில் வாழ்ந்த ஒரு தமிழ் வணிகர் ஆவார். [[இந்தியா]]வுக்கும் [[இலங்கை]]க்கும் இடையே வணிகம் செய்து வந்த இவர், தமிழ் புலவரும் தத்துவஞானியுமான [[வள்ளுவர்|வள்ளுவரின்]] சமகாலத்தவரும் அவரது உற்ற நண்பராகவும் சீடராகவும் திகழ்ந்தவர். இவர் '''ஏலேலசிங்கன் செட்டியார்''' என்றும் '''ஏலேலா''' என்றும் '''அலாரா''' என்றும் வரலாற்றில் பலவாறு அழைக்கப்படுகிறார்.{{sfn|Periyanna, 1968|pp=17–19}}
 
 ==வாழ்க்கைக் குறிப்பு==
 இலங்கை வரலாற்றில் [[எல்லாளன்|ஏலேலா]] என்றும் அலாரா என்றும் குறிப்பிடப்படும் ஏலேலசிங்கன் [[பொது ஊழி|பொ.ஊ.மு.]] 144-க்கும் பொ.ஊ.மு. 101-க்கும் இடைப்பட்ட காலத்தில் வாழ்ந்த ஒரு வணிகர் என்று கூறப்படுகிறது.{{sfn| Desikar, 1969|pp=128–130}} [[மகாவம்சம்|மகாவம்ச]] மரபின் படி ஏலேலன் பொ.ஊ.மு. 205-லிருந்து பொ.ஊ.மு. 161 வரை [[மகாசேனன்|அனுராதபுரத்தைத்]] தலைநகராகக் கொண்டு இலங்கையை ஆண்டு வந்தவன் என்று [[மு. சி. பூரணலிங்கம் பிள்ளை]] கூறுகிறார்.{{sfn|Pillai, 2015|p=90}} இருப்பினும், எலலசிங்கன் வள்ளுவரின் சமகாலத்தவர் என்பதாலும் வள்ளுவரின் காலம் சந்தேகத்திற்குரியதாக இருப்பதாலும், இலங்கையின் [[எல்லாளன்|ஏலேலாவும்]] வள்ளுவரின் சீடரான ஏலேலசிங்கனும் ஒரே நபர்தானா என்பது இன்னும் விவாதத்திற்குரியதாக உள்ளது. வள்ளுவரின் சீடரான ஏலேலசிங்கன் என்பவர் பொ.ஊ. முதல் நூற்றாண்டில் வாழ்ந்த ஒரு இளவரசர் என்று டி. எஸ். சீனிவாசன் கருதுகிறார்.{{sfn|Manavalan, 2009|p=232}}
 
 ஏலேலசிங்கன் கரையா அல்லது பரவா சமூகத்தைச் சேர்ந்த வணிகராவார்.{{sfn|Manavalan, 2009|p=40}} இவர் மயிலாப்பூரில் நகரவாசிகளின் தலைவராகவும் இருந்தார்.{{sfn|Robinson, 2001|p=29}} செல்வந்தரான இவர் சொந்தமாகக் கப்பல்கள் வைத்திருந்ததாகவும், வெளிநாடுகளுடன், முக்கியமாக இலங்கையுடன் வர்த்தகம் செய்ததாகவும் கூறப்படுகிறது.{{sfn|Manavalan, 2009|p=40}}{{sfn|Pillai, 2015|p=89}} நெசவாளராக வாழ்ந்து வந்த வள்ளுவருக்கு நெசவுக்குத் தேவையான நூலை விற்பவராக ஏலேலசிங்கன் திகழ்ந்தார்.{{sfn|Robinson, 2001|p=17}}{{sfn|Pillai, 2015|pp=89–90}} காலப்போக்கில் ஏலேலசிங்கன் வள்ளுவரின் நெருங்கிய நண்பராகவும் சீடராகவும் ஆனார்.{{sfn|Robinson, 2001|pp=17–18}}
 
 ஏலேலசிங்கனும் அவரது மனைவியும் பல ஆண்டுகளாக குழந்தை இல்லாமல் இருந்தனர். ஒரு நாள் உள்ளூர் சிவன் கோவிலுக்குச் சென்றபோது, ​​ஒரு பசுவின் அருகில் ஒரு குழந்தை கிடந்ததைக் கண்டார்கள். அக்குழந்தையை தாங்களே தத்தெடுத்து அதற்கு ஆரல்யகானந்தர் என்று பெயரிட்டனர்.{{sfn|Robinson, 2001|p=18}} வள்ளுவரிடம் &quot;உலக நன்மைக்காக ஒரு அறநூல் எழுதவேண்டும்&quot; என்று வேண்டுகோள் விடுத்தவர் ஆரல்யகானந்தர் என்று நம்பப்படுகிறது. இவ்வேண்டுகோளுக்கு இணங்கி வள்ளுவர் குறளை யாத்தார்.{{sfn|Robinson, 2001|p=20}} ஏலேலசிங்கனும் மற்ற நண்பர்களும் வள்ளுவரை [[மதுரை]]க்குச் சென்று [[பாண்டியர்|பாண்டிய மன்னனின்]] அவையில் தானியற்றிய திருக்குறளை அரங்கேற்றுமாறு அறிவுறுத்தினர்.{{sfn|Robinson, 2001|p=20}} மதுரையில் குறளை அரங்கேற்றிவிட்டுத் திரும்பிய வள்ளுவரை ஏலேலசிங்கனும் மற்றவர்களும் போற்றி வரவேற்றனர்.{{sfn|Robinson, 2001|p=29}}
 
 வள்ளுவரின் மரணப் படுக்கையில் ​​ஏலேலசிங்கன் வள்ளுவரிடம் அவரது சடலத்தை தங்கப்படுக்கையில் வைத்தி அதைச் சுற்றி நினைவிடமொன்றை அமைக்க வேண்டிக் கோரினார்.{{sfn|Robinson, 2001|p=32}} வள்ளுவர் அதை ஏற்க மறுத்து ஏலேலசிங்கனிடம் தனது சடலத்தை கயிற்றில் கட்டி ஊருக்கு வெளியே உள்ள காட்டுப்பகுதியில் விலங்குகளுக்கு உணவாக வேண்டி வீசிவிடுமாறு கூறினார்.{{sfn|Robinson, 2001|p=32}}{{sfn|Manavalan, 2009|p=43}} ஏலேலசிங்கனும் அதன்படியே செய்து வள்ளுவரது சடலத்தை உண்ட காகங்களும் விலங்குகளும் &quot;பொன் போல் பிரகாசித்ததாகத்&quot; தான் கண்டதைக் கூறி அவ்விடத்தில் கோயில் ஒன்றை நிறுவினார்.{{sfn|Robinson, 2001|p=32}} மயிலாப்பூரில் 16-ஆம் நூற்றாண்டில் கட்டப்பட்ட இன்று உள்ள [[மயிலாப்பூர் திருவள்ளுவர் கோயில்|வள்ளுவரின் கோவில்]] இந்த பழய கோவிலின் இடிபாடுகளில் கட்டப்பட்டதாக நம்பப்படுகிறது.{{sfn|Robinson, 2001|p=32}}
 
 == மரபு ==
 ஏலேலசிங்கன் வள்ளுவர் கூறிய வழியில் வாழ்ந்தவராக உண்மையான சீடராக நினைவுகூரப்படுகிறார்.{{sfn|Pillai, 2015|pp=89–90}} &quot;ஏலேலசிங்கன் பொருள் ஏழுகடல் போனாலும் திரும்பும்&quot; என்ற பழமொழியும் உழைப்போரால் வழிவழியாகப் பாடப்பட்டு வரும் &quot;ஏலேலோ எலவலி&quot; மற்றும் &quot;ஏலேலோ ஐலசா&quot; ஆகிய பாடல்களும் ஏலேலசிங்கனின் நினைவாக தமிழ் மரபில் தொடரப்பட்டு வருகிறது.{{sfn|Pillai, 2015|pp=89–90}}{{sfn|Sundaramoorthi, 2000|p=43}}
 
 ==இவற்றையும் காண்க==
 * [[திருவள்ளுவர்]]
 * [[வாசுகி (திருவள்ளுவரின் மனைவி)|வாசுகி]]
 
 ==தரவுகள்==
 {{reflist|30em}}
 
 ==தரவு நூல்கள்==
 {{ref begin}}
 * {{cite book |author= C. Dandapani Desikar |title= திருக்குறள் அழகும் அமைப்பும் [Tirukkural: Beauty and Structure] |year=1969 |publisher=Tamil Valarchi Iyakkagam |location=Chennai|ref={{sfnRef|Desikar, 1969}} }}
 * {{cite book |author=A. A. Manavalan |title=Essays and Tributes on Tirukkural (1886–1986 AD) |year=2009 |publisher=International Institute of Tamil Studies |location = Chennai|edition = 1|ref={{sfnRef|Manavalan, 2009}}}}
 * {{cite book |author= P. E. Periyanna |title= திருவள்ளுவர் வாழ்க்கை வரலாறு [Life History of Tiruvalluvar] |year=1968 |publisher=Vanathi Pathippagam |location=Chennai|ref={{sfnRef|Periyanna, 1968}} }}
 * {{cite book |author= M. S. Purnalingam Pillai |title= Tamil Literature |year= 2015 |edition= |publisher=International Institute of Tamil Studies | location= Chennai |language= |ref={{sfnRef|Pillai, 2015}} }}
 * {{cite book |author=Edward Jewitt Robinson |title=Tamil Wisdom: Traditions Concerning Hindu Sages and Selections from Their Writings |url=https://archive.org/details/tamilwisdomtradi0000robi|year=2001 |publisher=Asian Educational Services |location = New Delhi|ref={{sfnRef|Robinson, 2001}}}}
 * {{cite book |author=I. Sundaramoorthi |title=குறளமுதம் [Kuralamudham] |year= 2000 |publisher= Tamil Valarcchi Iyakkagam |location= Chennai|ref={{sfnRef|Sundaramoorthi, 2000}}}}
 {{ref end}}
 
 {{திருக்குறள்}}
 
 [[பகுப்பு:திருக்குறள்]]